24/07/2015 | Administración LocalMunicipal
Rianxo
Secretaría
Aprobación definitiva Regulamento para a prestación do servizo de taxi do Concello de Rianxo

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial adoptado en sesión do 30/04/2015 do REGULAMENTO PARA A PRESTACIÓN DO SERVIZO DE TAXI DO CONCELLO DE RIANXO. O texto íntegro do regulamento faise público, para o seu xeral coñecemento e en cumprimento do artigo 70.2 da Lei 7/1985, de 2 de abril, reguladora das bases do réxime local. Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, de 13 de xullo, reguladora da Xurisdición Contencioso-Administrativa.1. O obxecto deste regulamento cínguese exclusivamente ao servizo de vehículos de taxi, respostando á necesidade de adaptación tal e como estipula a disposición derradeira 3ª da lei 4/2013.2. É competencia do Concello de Rianxo a ordenación e regulación do servizo urbano de transporte en taxis á que se refire o Real Decreto 763/1979, de 16 de marzo, así como do servizo interurbano en coordinación co órgano autonómico correspondente ao abeiro da lei 4/2013, do 30 de maio, de transporte público de persoas en vehículos de turismo de Galicia- 3. O fundamento desta regulamentación reside na competencia municipal para a prestación do servizo e especialmente nos cometidos especificados nos preceptos 21 e 40 do RD.763/1979, segundo os que a entidade local fixará a parada dos vehículos deste tipo así como o número máximo dos que poden concorrer a cada parada, o xeito en que estacionar nelas e a orde na recollida dos demandantes do servizo, e asemade a ordenación do servizo no tocante a horarios, calendarios, descansos e vacacións. A intervención da administración municipal abrangue unicamente aqueles taxis que presten servizo dentro ou fora dos seus núcleos urbanos, con capacidade de ata 7 prazas.3.1. Para a prestación do servizo de taxi será preciso estar en posesión da correspondente licenza municipal que habilita para a prestación do servizo xunto coa autorización interurbana que se obterá nun procedemento coordinado e mediante concurso previa convocatoria pública que garante a libre concorrencia entre os interesados, de acordo co establecido nos artigos 6 a 16 da lei 4/2013.3.2. Cada licenza terá un só titular e estará adscrita a un vehículo concreto. O seu titular será unha persoa física e ten a obriga de explotala persoalmente ou mediante persoa a contratación de condutor asalariada a xornada completa e dedicación exclusiva. Cada licenza non poderá ter mais que dous condutores vinculados.3.3. As licenzas outorgaranse sen prazo de duración prefixado, aínda que a súa validez estará condicionada ao seu visado periódico de acordo co establecido no artigo 18 da Lei 4/2013.3.4. O réxime de outorgamento, utilización, transmisión, suspensión, modificación ou extinción das licenzas axustarase á normativa.4.1. Unicamente prestarase o servizo co vehículo autorizado na licenza municipal.1. Os vehículos adscritos ao servizo estarán dotados de taxímetro e terán unha capacidade mínima de cinco prazas e máxima de sete, incluída a do condutor, debendo dispoñer de un espazo dedicado a maleteiro totalmente independente e suficiente para transportar a equipaxe.2. Os vehículos poderán ser de calquera cor, debendo levar na porta dianteira o escudo do concello de Rianxo e non levarán publicidade, agás a autorizada polo Concello.3. Os vehículos adscritos ao servizo, irán provistos da seguinte documentación: · Licenza municipal e autorización interurbana de taxi · Permiso municipal de condutor. · Permiso de circulación do Vehículo. · Documentación acreditativa das revisións obrigatorias do vehículo. · Seguros esixibles legalmente. · Follas de reclamacións. · Cadro de tarifas oficiais. Asemade, deberá estar ao día das inspeccións técnicas, seguros e demais obrigas determinadas no RD.763/1993 e normativa concordante.4. A substitución dun vehículo por outro deberá ser autorizado polo Concello 5. Os vehículos provistos da correspondente licenza deberán concorrer á súa parada, sendo causa de avogar a licenza a non prestación do servizo durante 60 días, previa tramitación do expediente correspondente e causa xustificada.5.1. Fíxanse para o estacionamento de vehículos destinados ao servizo público de transporte de viaxeiros, con licenza municipal de taxi os seguintes lugares: - Parada de Rianxo: Na Praza de Castelao, na zona delimita mediante sinalización vertical, fronte ao edificio do Cuartel Vello. - Parada de Taragoña: Na Praza de Campo de Pazos, na zona delimitada por sinalización vertical. Isto sen prexuízo de que a situación das paradas queda supeditada a calquera modificación que o concello determine con ocasión dos distintos actos e usos a realizar nas vías en que se sitúan.5.2. En todas as paradas estacionarase por orde de chegada, desprazándose hacia adiante os primeiros postos por orde de chegada conforme van saíndo os anteriores cando quede espazo dunha praza libre diante do primeiro vehículo.5.3. Considerase perdido o posto e lugar que se ocupa cando o vehículo saía da posición que ocupa na parada, non podendo dar marcha a atrás nela, e sempre que houbera outro vehículo detrás disposto a ocupala.6.1. Cando un usuario se persone en calquera das paradas para recibir o servizo de taxi. tomará o vehículo estacionado en primeiro lugar, e si se dirixise a calquera outro taxista, este deberá indicarlle ao usuario, que debe de tomar o anterior a el na parada.6.2. Cando a través dunha chamada telefónica se requira a un taxista que se atope na parada, quen asista a dita chamada deberá comunicalo ao interesado para que a poda atender.6.3. Se despois de atender unha chamada telefónica o requirido non estivera, e o que a atendeu tampouco estivera dispoñible para saír no momento solicitado, o comunicará aos compañeiros que corresponda que estén presentes na parada.6.4. En caso de que coincidan, unha chamada de teléfono e un usuario na parada para realizar un servicio, se atenderá, en primeiro lugar ao usuario que está presente, e o seguinte taxista atenderá ao da chamada. Fíxase un servizo nocturno mínimo de garda, integrado por un titular, das 23,00 ás 06,00 horas, con carácter rotativo de forma semanal de luns a domingo, entre todos os titulares con licencia municipal de auto-turismo. Estes serán os responsables de realizar os servizos no horario sempre que sexan requiridos a través do teléfono de garda.8.1. Ningún taxista poderá deixar o seu vehículo estacionado nas paradas descritas neste regulamento cando non vaia a prestar un servizo.8.2. Ningún taxista poderá deixar o seu vehículo estacionado nas paradas descritas neste regulamento cando vaia realizar calquera xestión no caso en que na parada non estivera outro compañeiro en disposición de prestar o servizo, debendo comunicar a súa marcha ao compañeiro/s con vehículos mais próximos ao seu.9.1. Todos os taxistas recusarán levar a un cliente, si éste é debedor de calquera de eles, a non ser que no acto satisfaga a súa débeda.9.2. Cando chegue un usuario a calquera das paradas, con intención de recibir un servicio, e por motivos persoais o titular da licenza que lle corresponda non queira realizalo este consentirá que o servicio o preste outro compañeiro, e así sucesivamente, debéndose prestar por algún deles en calquera caso. Ningún taxista deixará de prestar o servizo, sen causa xustificada, debendo comunicar por escrito o motivo á Alcaldía ou Concelleiro delegado en Tráfico, e ao Presidente da Asociación de Taxis. A prestación do servizo está suxeito a un réxime de tarifas obrigatorio, sendo as aplicables pola consellería competente en materia de transportes da Xunta de Galicia, tanto para os servizos urbanos como interurbanos.12.1. Considerase infracción calquera acción ou omisión que contraveña o establecido neste regulamento e restantes normas de aplicación. As infraccións poderán ser leves, graves ou moi graves, segundo a clasificación da Lei 4/2013.12.2. O procedemento sancionador iniciarase de oficio ou a instancia de parte, de conformidade co previsto na lei 30/1992, de réxime xurídico das administracións públicas e do procedemento administrativo común e de acordo co Regulamento do procedemento para o exercizo da potestade sancionadora, aprobado por R. D 1398/1993. A exclusiva dedicación á actividade unicamente afectará aos titulares de licenzas outorgadas ou ás transmisións que se outorguen con posterioridade á lei 4/2013, a non ser que se trate da primeira transmisión mortis causa que se produza trala entrada en vigor da lei. Todo o non recollido neste regulamento estará suxeito ao previsto na Lei 4/2013 e normativa de desenvolvemento, no seu defecto, no Regulamento Nacional de Transportes en Automóbiles Lixeiros e normativa estatal de aplicación. As licenzas concedidas polo Concello de Rianxo para a prestación do servizo de vehículos de aluguer con condutor, auto-turismos clase –B-, con anterioridade á entrada en vigor da Lei 4/2013, consideraranse equiparadas ás licenzas de taxi que habilitan para a prestación do servizo urbano de taxi. Os titulares das licenzas de auto-turismos clase –B-, deberán proceder á instalación de taxímetro nos vehículos adscritos ao servizo antes do 14 de xullo de 2015, debendo notificar esta circunstancia ao concello por escrito cara a acreditar o seu cumprimento. Os titulares de licenzas de autoturismos que foran persoas xurídicas poderán seguir exercéndoas ata o 14/07/2018, non podendo ser en tanto obxecto de transmisión a outras persoas xurídicas. Este texto derroga o Regulamento para a prestación do servizo de vehículos de aluguer con condutor do Concello de Rianxo publicada no BOP do 13/03/2012. O presente Regulamento entrará en vigor, unha vez resulte aprobado definitivamente, a partir do día seguinte ao da súa publicación no BOP de A Coruña e permanecerá en vigor ata a súa modificación ou derrogación expresa. Rianxo, 7 de xullo de 2015 O Alcalde Adolfo Muíños Sánchez